Document ID: /roh_data/filtered/fineweb-2-filterrobots_roh.jsonl.gz/53545

Svizra - Policists han duvrà 11 giadas l’arma da fieu
L’ultim onn ha la polizia en Svizra utilisà 11 giadas l’arma da fieu. Uschia restia il diever da l’arma sin in stan bass sco ils onns passads, ha communitgà la Conferenza dals cumandants da las polizias chantunalas.
Il 2013 aveva la polizia duvrà 9 giadas l’arma. Il 2010 han policistas e policists anc stuì duvrar l’arma da fieu en 31 cas. Il digren saja da contribuir a la scolaziun speziala sco era al diever da d’autras armas, sco p.ex. vapurisaders da paiver, scriva la Conferenza dals cumandants da las polizias chantunalas.